Diari Oficial de la Generalitat Valenciana


Sumari del DOGV 7464, del 12-02-2015 (2015/1206)

ORDE 7/2015, de 10 de febrer, de la Conselleria d'Educació, Cultura i Esport, per la qual s'aproven les bases reguladores i la convocatòria per a complementar les beques per a l'activitat de mobilitat d'estudiants per estudis, del programa Erasmus+, per al curs 2014-2015.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7464

Data del DOGV
:   12-02-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/1206


Data del document
:   10-02-2015

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 7/2015, de 10 de febrer, de la Conselleria d'Educació, Cultura i Esport, per la qual s'aproven les bases reguladores i la convocatòria per a complementar les beques per a l'activitat de mobilitat d'estudiants per estudis, del programa Erasmus+, per al curs 2014-2015. [2015/1206]  
El desenrotllament de la dimensió internacional constituïx una de les claus en la millora dels ensenyaments universitaris. En este sentit, hi ha diverses iniciatives per al foment de la mobilitat d'estudiants universitaris que permeten realitzar part dels seus estudis en altres països.  
  
Les universitats de la Comunitat Valenciana, conscients de la importància d'esta dimensió europea, han participat des del seu inici en este tipus d'accions, i han obtingut finançament per part d'altres institucions, junt amb l'aportació dels seus fons propis.  
La Generalitat, amb la voluntat de fomentar la dimensió europea en les universitats valencianes, oferix als estudiants universitaris estes ajudes, com a mecanisme per a garantir i millorar la participació dels estudiants valencians en els programes de mobilitat per a la realització d'estudis universitaris en altres països. Amb esta finalitat, el Decret 40/2002, de 5 de març (DOGV 4207, 11.03.2002), del Govern Valencià, de mesures de suport als estudiants universitaris a la Comunitat Valenciana, modificat pel Decret 88/2006, de 16 de juny (DOGV 5284, 20.06.2006), va disposar que podrien establir-se ajudes complementàries a les beques del programa Sòcrates Erasmus per al foment de la mobilitat dels estudiants universitaris de la Comunitat Valenciana.  
  
El Reglament (UE) núm. 1288/2013, del Parlament Europeu i del Consell, d'11 de desembre de 2013 (DOUE L327/50, 20.12.2013), crea el programa Erasmus+, d'educació, formació, joventut i esport de la Unió que, al mateix temps, preveu entre les seues accions la mobilitat d'estudiants en tots els cicles de l'ensenyança superior.  
Atés el caràcter d'estes ajudes i que van dirigides a un col·lectiu que no exercix una activitat econòmica, estes subvencions, per la mateixa naturalesa dels beneficiaris als quals van destinades, queden excloses de l'aplicació del principi d'incompatibilitat amb el mercat comú formulat en l'article 107 del Tractat de Funcionament de la Unió Europea, i no és, per tant, obligatori notificar-les a la Comissió Europea.  
  
Per tot això, en compliment del que establix el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana; el Decret 132/2009, de 4 de setembre, del Consell, pel qual es regula la concessió de beques, i del que establixen la Llei 38/2003, de 17 de novembre, General de Subvencions, i el Reglament General de Subvencions, aprovat pel Reial Decret 887/2006, de 21 de juliol, i fent ús de les atribucions que em conferix l'article 28 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i el Decret 140/2014, de 5 de setembre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, i vista la proposta del director general d'Universitat, Estudis Superiors i Ciència, de 21 de gener de 2015, i de conformitat amb esta,  
  
  
  
ORDENE  
  
Primer  
Convocar les ajudes complementàries a les beques de l'activitat de mobilitat d'estudiants per a estudis del programa Erasmus+, d'ara en avant beques Erasmus+, dels estudiants de les universitats de la Comunitat Valenciana i dels seus centres adscrits, i dels estudiants d'ensenyances artístiques superiors dels centres adscrits a l'Institut Superior d'Ensenyances Artístiques de la Comunitat Valenciana, per al curs 2014-2015.  
  
Segon  
L'import global màxim de les ajudes que s'han de concedir no excedirà els tres-cents huit mil cent euros (308.100,00 euros) amb càrrec a la aplicació pressupostaria 33.25.90.910.32.6, línia de subvenció T3171000 del programa, Universitat i Estudis Superiors, de l'exercici pressupostari 2015.  
  
Tercer  
S'aproven les bases que han de regir la concessió de beques a les quals es referix esta orde i que s'inclouen com a annex a esta orde.  
  
  
Quart  
Es faculta el director general d'Universitat, Estudis Superiors i Ciència perquè dicte les instruccions complementàries que siguen necessàries per a dur a terme el que disposa esta orde, i es delega en ell l'atribució de resoldre la present convocatòria.  
  
Quint  
Esta orde produirà efectes a partir de l'endemà de ser publicada en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra la present orde, que posa fi a la via administrativa, es podrà interposar, potestativament, un recurs de reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se en el Diari Oficial de la Comunitat Valenciana.  
  
b) El recurs contenciós administratiu haurà de posar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Comunitat Valenciana.  
  
València, 10 de febrer de 2015  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
Bases per a la concessió de les ajudes  
  
Primera. Objecte  
La present convocatòria té per objecte incrementar la quantia de les beques Erasmus+, per a la mobilitat d'estudiants per estudis, de les quals són beneficiaris els alumnes i les alumnes a qui es referix l'apartat primer d'esta orde.  
  
Segona. Beneficiaris  
Podrà ser beneficiari d'esta convocatòria l'alumnat a qui fa referència la base anterior, que complisca els requisits continguts en esta i d'acord amb els criteris de valoració establits en estes bases.  
  
  
Tercera. Requisits  
Els beneficiaris hauran de reunir els requisits següents:  
a) Tindre la residència administrativa en qualsevol municipi de la Comunitat Valenciana.  
b) Haver sigut seleccionats per alguna de les institucions indicades en l'apartat primer d'esta orde en l'activitat de mobilitat d'estudiants per a estudis, dins del marc del programa Erasmus+. Es consideraran inclosos els alumnes beneficiaris de les ajudes Erasmus.es, de mobilitat d'estudiants per estudis, convocades per l'Orde ECD/527/2014, d'1 d'abril, del Ministeri d'Educació, Cultura i Esport (BOE 81, 03.04.2014).  
c) Queda exclosa d'esta orde l'activitat de mobilitat d'estudiants per a pràctiques.  
  
Quarta. Sol·licituds  
1. Les sol·licituds seran formalitzades per les entitats a què fa referència l'apartat primer d'esta orde, en la seua qualitat de gestores de les beques Erasmus+.  
2. Les sol·licituds hauran d'anar acompanyades de la documentació següent:  
a) Documentació que acredite el finançament de les beques Erasmus+, amb indicació dels fons destinats per a això per la Unió Europea, el Ministeri d'Educació, Cultura i Esport, l'entitat sol·licitant o altres institucions.  
b) Relació individualitzada i certificada, en suports paper i magnètic, dels/de les alumnes de l'entitat sol·licitant beneficiaris de les beques Erasmus+ per a la mobilitat d'estudiants per estudis, durant el curs 2014-2015, amb indicació dels mesos d'estada i del país de destinació de l'alumne/a, així com de la localitat de residència administrativa de l'alumne/a.  
La dita relació d'alumnat haurà de prioritzar-se d'acord amb la puntuació que resulte de l'aplicació dels criteris continguts en la base octava d'esta orde. La puntuació obtinguda pels alumnes, per a cada un dels criteris esmentats, haurà d'incloure's també en la dita relació.  
  
c) Declaració responsable de l'entitat sol·licitant per la qual s'acredita que els beneficiaris d'esta subvenció complixen les obligacions per reintegrament de subvencions.  
d) Declaració responsable de l'entitat sol·licitant en què conste que no hi concorre cap de les circumstàncies per a no ser beneficiari d'una subvenció arreplegades en els apartats 2 i 3 de l'article 13, i en l'apartat 5 de l'article 34, de la Llei 38/2003, General de Subvencions.  
e) Declaració responsable de les universitats privades en què conste que es troben al corrent en el compliment de les seues obligacions tributàries i davant de la Seguretat Social.  
3. Les dades personals de l'alumnat, arreplegades en el transcurs del procediment, seran incloses en un fitxer automatitzat de l'òrgan convocant, en els termes i les condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la mencionada llei orgànica.  
  
Quinta. Termini i lloc de presentació  
1. Les entitats sol·licitants presentaran les sol·licituds en el termini d'un mes, a partir de l'endemà de la publicació d'esta orde en el Diari Oficial de la Comunitat Valenciana.  
2. Les sol·licituds es presentaran en el Registre General de la Conselleria d'Educació, Cultura i Esport o en qualsevol dels llocs i pels procediments a què fa referència l'article 38 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
3. A les entitats sol·licitants que no reunisquen els requisits establits en la present orde o no aporten la documentació requerida en la base quarta, se'ls requerirà perquè, en el termini de 10 dies, esmenen la falta o acompanyen els documents preceptius, amb la indicació que si no ho fan es considerarà que desistixen de la petició, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, prèvia resolució que haurà de ser dictada en els termes que preveu l'article 42 de l'esmentada llei.  
  
Sexta. Selecció i valoració de les sol·licituds  
1. L'òrgan competent per a l'ordenació i instrucció de l'expedient serà la Subdirecció General d'Universitat, Estudis Superiors i Ciència, la qual realitzarà d'ofici totes les actuacions que considere necessàries per a determinar, conéixer i comprovar les dades en virtut de les quals s'haja de dictar la resolució.  
2. Per a la valoració de les sol·licituds, es constituirà una comissió composta pels membres següents:  
Presidència: la persona titular de la Subdirecció General d'Universitat, Estudis Superiors i Ciència, o persona en qui delegue.  
Vocals: una persona representant de l'Institut Superior d'Ensenyances Artístiques de la Comunitat Valenciana (ISEACV) i dos funcionaris/àries de la Direcció General d'Universitat, Estudis Superiors i Ciència.  
Secretaria: la persona titular del Servici de Gestió Economicopressupostària de les universitats.  
La comissió ajustarà el seu funcionament al que establix l'article 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
3. La comissió, una vegada valore les sol·licituds, emetrà, en un termini no superior a 10 dies a comptar de la data de la reunió de la comissió, un informe en el qual es concretarà el resultat de la valoració efectuada.  
4. L'informe contindrà la distribució entre les entitats sol·licitants del crèdit disponible segons el que establix la base sèptima.  
5. Així mateix, ajustant-se als criteris de concessió establits en la base octava, l'informe contindrà la relació d'alumnes beneficiaris, amb indicació de l'import de l'ajuda obtinguda, així com la relació d'alumnes que, per motiu de la puntuació total obtinguda i del crèdit disponible, no es puguen beneficiar d'estes ajudes.  
  
6. L'import de l'ajuda proposada, per mes d'estada, per a cada alumne/a beneficiari estarà determinat pel grup a què estiga adscrit el país de destinació del sol·licitant d'acord amb la taula següent:  
  
Import mensual en euros per país d'estada  
  
Grup País Import  
1 Àustria, Dinamarca, Finlàndia, França, Irlanda, Itàlia, Liechtenstein, Noruega, Regne Unit, Suècia 120 -  
2 Alemanya, Bèlgica, Xipre, Croàcia, Eslovènia, Espanya, Grècia, Islàndia, Luxemburg, Països Baixos, Portugal, República Txeca, Turquia 100 -  
3 Antiga República Iugoslava de Macedònia, Bulgària, Eslovàquia, Estònia, Hongria, Letònia, Lituània, Malta, Polònia, Romania 80 -  
  
  
7. Les ajudes es concediran per un màxim de cinc mesos. En cas que l'estada siga de menor duració, únicament es concedirà l'ajuda per l'estada efectivament realitzada per l'alumne. Els períodes de les estades s'ajustaran al calendari acadèmic de la institució d'acollida.  
  
  
Sèptima. Distribució de l'import global entre les entitats sol·licitants  
La comissió, a la vista de les sol·licituds presentades, determinarà la distribució entre les entitats sol·licitants del crèdit disponible establit en l'apartat segon d'esta orde, atenent el nombre d'alumnes de cada una d'estes beneficiaris d'una beca Erasmus+, en l'activitat de mobilitat d'estudiants per a estudis, i del nombre total de mesos d'estada dels dits alumnes per al curs 2014-2015.  
  
  
Octava. Criteris de concessió  
Els alumnes i les alumnes que complisquen els requisits establits en la base tercera seran ordenats per l'entitat sol·licitant d'acord amb la puntuació total obtinguda per cada estudiant, resultant de l'aplicació dels criteris següents:  
1. La puntuació que resulte de la diferència entre la nota mitjana que conste en el certificat acadèmic personal de l'alumne/a i la nota mitjana de l'alumnat de la mateixa ensenyança que hagen finalitzat els seus estudis en el curs acadèmic 2013-2014 en la mateixa institució acadèmica i titulació. La nota mitjana es realitzarà sobre les assignatures superades per l'alumne/a d'acord amb els procediments establits en la normativa corresponent.  
En aquelles titulacions en què no haja finalitzat els seus estudis cap promoció d'alumnat, la puntuació a què es referix el paràgraf anterior s'obtindrà de la diferència entre la nota mitjana que conste en el certificat acadèmic personal de l'alumne/a i la nota mitjana de l'alumnat de la seua mateixa promoció.  
2. Haver sigut beneficiari d'una beca per a la realització d'estudis durant el curs 2013-2014, de les convocades per l'Orde 6/2014, de 21 de gener, de la Conselleria d'Educació, Cultura i Esport (DOCV 7205, 03.02.2014). El valor atorgat als alumnes que complisquen esta condició serà del 10 % del valor màxim establit en la taula de qualificacions utilitzada per a l'obtenció de la puntuació a què es referix el punt 1 anterior.  
3. Quan es tracte d'alumnat que curse dobles titulacions internacionals, títols conjunts internacionals, o de mobilitat per curs complet, cada entitat sol·licitant podrà atorgar una puntuació igual al 10 % del valor màxim establit en la taula de qualificacions utilitzada per a l'obtenció de la puntuació a què es referix el punt 1 anterior.  
  
4. Cada entitat sol·licitant podrà reduir la puntuació que resulte de l'aplicació dels criteris especificats en els punts anteriors d'esta base a aquells alumnes que, atenent criteris semblants als establits en la present orde, hagen obtingut alguna ajuda complementària a les beques Erasmus+ concedida per qualsevol institució pública o privada diferent de l'entitat sol·licitant o de la Unió Europea. Esta reducció serà del 5 % del valor màxim establit en la taula de qualificacions utilitzada per a l'obtenció de la puntuació a què es referix el punt 1 anterior.  
  
5. Una vegada realitzada l'ordenació dels alumnes i les alumnes a la qual es referix esta base, seran proposats com a beneficiaris d'estes ajudes aquells la posició dels quals en la dita ordenació es trobe dins de l'import destinat a l'entitat on es troben matriculats, fixat d'acord amb la distribució del crèdit disponible establida en la base 7a.  
  
6. En cas que dos o més estudiants obtinguen la mateixa puntuació total, tindrà preferència, per a optar a l'ajuda, l'alumne/a que realitze una estada de major duració sobre el que realitze una estada de menor duració. Si continua l'empat, tindrà preferència l'estudiant amb millor nota mitjana del seu certificat acadèmic personal. Si persistix l'empat, es distribuirà l'import corresponent entre l'alumnat amb la mateixa puntuació, en quantitats proporcionals a l'import mensual per país de destinació, d'acord amb la taula inclosa en la base sexta, punt 6, d'esta orde.  
  
  
Novena. Resolució  
1. L'òrgan instructor, a la vista de l'informe de la comissió establida en la base sexta, punt 2, formularà la proposta de concessió i emetrà un informe en què conste que, de la informació que es troba en el seu poder, es desprén que els beneficiaris complixen tots els requisits per a accedir a les ajudes objecte de la present convocatòria.  
2. Vista la proposta de concessió el director general d'Universitat, Estudis Superiors i Ciència, per delegació de la consellera d'Educació, Cultura i Esport, acordarà la distribució entre les entitats sol·licitants de l'import global màxim destinat a finançar la present convocatòria i la concessió de les ajudes a l'alumnat beneficiari.  
  
3. Així mateix, la resolució contindrà la relació d'alumnes que, reunint els requisits establits en la convocatòria, no resulten beneficiaris quant a la puntuació obtinguda. El dit alumnat podrà suplir, per orde de puntuació, les renúncies o revocacions que entre els beneficiaris puguen produir-se.  
4. El termini per a dictar una resolució serà de tres mesos a partir de la finalització de presentació de sol·licituds, sense perjuí de l'ampliació de terminis prevista en l'article 42 de la Llei 30/1992, de Règim Jurídic de les Administracions Públiques i del Procediment Administratiu Comú. En cas que l'òrgan competent no dicte una resolució en este temps, es podrà considerar desestimada la sol·licitud per silenci administratiu.  
5. La resolució de la present convocatòria es publicarà en un termini no superior a un mes en el Diari Oficial de la Comunitat Valenciana i contindrà la relació alfabètica d'alumnes beneficiaris d'estes ajudes i la relació de l'alumnat a qui fa referència el punt 3 anterior ordenats d'acord amb la puntuació total obtinguda.  
  
Deu. Justificació i pagament  
L'import global de les ajudes es lliurarà abans del 31 de juliol de 2015 a cada entitat sol·licitant, amb la justificació prèvia davant de la Direcció General d'Universitat, Estudis Superiors i Ciència de la documentació següent:  
a) L'acte administratiu de l'entitat sol·licitant pel qual s'acorde l'increment de la quantia de la beca al seu alumnat beneficiari, en concepte de beneficiaris de les beques Erasmus+ durant el curs 2014-2015, amb expressió de la quantia de complement d'esta i del total resultant, així com de la seua notificació a l'alumne/a beneficiari.  
b) Certificat d'últim ingrés relatiu a estes ajudes, firmat per un responsable de l'entitat sol·licitant que acredite per a quin curs, en quina data i per quin import va tindre lloc l'últim ingrés en concepte d'estes ajudes.  
  
Onze. Col·laboració de la Generalitat  
Les entitats sol·licitants faran constar en totes les seues publicacions sobre beques Erasmus+, que estes compten amb una ajuda complementària de la Generalitat.  
  
Dotze. Obligacions dels becaris  
Els beneficiaris queden sotmesos al que prescriu l'article 47 de la Llei d'Hisenda Pública de la Generalitat i l'article 14 de la Llei 38/2003, de 17 de novembre, General de Subvencions.  
  
Tretze. Compatibilitat de les ajudes  
Les ajudes concedides seran compatibles amb altres ajudes o subvencions, siga quina siga la seua naturalesa i l'entitat que les concedisca i sempre que conjuntament no superen el cost total de l'acció. El sol·licitant haurà de declarar davant de la seua entitat col·laboradora les ajudes que haja obtingut o sol·licitat per a la mateixa acció, en el moment en què estes es concedisquen, i acceptarà les eventuals minoracions aplicables per al compliment del que s'ha indicat anteriorment.  
  
Catorze. Circumstàncies que donen lloc a la modificació de la resolució  
La concessió de l'ajuda serà modificada i correspondrà el seu reintegrament i l'exigència de l'interés de demora des del moment del pagament de l'ajuda, en els casos establits en els articles 37 i 38 de la Llei 38/2003, de 17 de novembre; l'article 47.9 de la Llei d'Hisenda Pública de la Generalitat, i l'article 12 del Decret 132/2009, de 4 de setembre, pel qual es regula la concessió de beques.  
Les quantitats a reintegrar tindran la consideració d'ingressos de dret públic. Hi és aplicable el que disposa el capítol I del títol II de la Llei 38/2003, de 17 de novembre, General de Subvencions.  
  
El procediment per al reintegrament de les subvencions serà igualment l'establit pels articles 41 i 42 de la Llei 38/2003, General de Subvencions, i pel títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.